staqsa lill- Ministru għall-Familja u Solidarjetà Soċjali: Jista' l-Ministru jgħid kemm hemm djar ta' abitazzjoni proprjetà tal-Gvern mikrija b'titolu ta' kera fi Triq il-Pelligrinaġġ, Bormla li fihom ħsarat strutturali u li hemm il-ħtieġa li jinbidel is-saqaf tagħhom? Ninforma lill-Onorevoli Interpellant illi, minn informazzjoni li għandha l-Awtorita' tad-Djar dwar talbiet għal tiswijiet li rċeviet mingħand inkwilini li jgħixu fl-appartamenti tal-Gvern fit-Triq il-Pellegrinaġġ ġewwa Bormla, hemm 4 talbiet pendenti għal tiswijiet f'gallariji u rapport wieħed dwar ħsarat fis-saqaf ta' appartament. Għandha ssir spezzjoni minn uffiċjali tekniċi tal-Awtorita' tad-Djar biex jaraw x'tiswijiet hemm bżonn isiru.
BORMLA – TRIQ IL-PELLIGRINAĠĠ – DJAR TA' ABITAZZJONI PROPRJETÀ TAL-GVERN.